Brækhus forsvarte VM-titlene sine i Bergen – brøt ut i gråt: – Enormt!
– Det var en tøff kamp, selvfølgelig, det er en av de tøffeste bokserne der ute. Vi hadde en veldig sterk plan, og vi tok ingen sjanser mot en så kraftfull bokser, sa Brækhus til VG i natt etter seieren mot Farias i natt. Ekspertene før kampen : Slik kan Farias vinne – pass opp for slagkraften Da hadde hun først fått summet seg litt i garderoben sammen med teamet, og møtte pressen. Hevelser under begge øynene var bevis på at den norske boksestjernen også hadde tatt imot noen tunge treffere. – Følte du på noe tidspunkt at du ikke hadde full kontroll? – Nei, jeg følte vel egentlig at jeg hadde ganske god kontroll. Det overrasket meg litt, men jeg hadde god kontroll. Det er også fordi jeg har hatt en god oppkjøring uten sykdom og skader. Det var helt fantastisk å gå inn i en kamp uten den usikkerheten, sa Brækhus og la til: – Nå er det bare en halvtimes tid siden jeg kom ut av ringen, så jeg må få la dette synke litt, men at det er helt enormt kan man få lov til å si.
Cecilia Brækhus (35) kom hjem til sine egne og skuffet dem ikke. Erica Anabella Farias (32) var i realiteten sjanseløs.